proxectonos/corpus_dominio_legal_administrativo_tmp huggingface dataset:
LICITACIÓN DOS POSTOS E BANCADAS VACANTES NO MERCADO MUNICIPAL DE ABASTOS DE SALVATERRA DE MIÑO
ADMINISTRACIÓN LOCAL — Municipal — Salvaterra de Miño (Contratos administrativos, 24/11/2022)

Mediante acordo da Xunta de Goberno Local, en sesión ordinaria, celebrada o día vinte de outubro de dous mil vinte e dous iniciouse o expediente de licitación seguinte: a) Organismo: Concello de Salvaterra de Miño b) Dependencia que tramita o expediente: Secretaría a) Tipo de contrato: Concesión de Dominio Público municipal. b) Descrición do obxecto: Concesión de dominio público de postos e bancadas no Mercado Municipal de Abastos de Salvaterra de Miño. c) Prazo da concesión: VINTE (20) ANOS, prorrogables por un periodo máximo de CINCO (5) ANOS. Aberto, con varios criterios de adxudicación. O adxudicatario deberá aboar ó Concello un canon mínimo polo importe que se sinala na cláusula 1.4 dos pregos para cada posto. As ofertas económicas efectuaránse á alza partindo de dita cantidade. Non se esixe. Concello de Salvaterra de Miño, Praza da Constitución, nº 1 (36450) Sede electrónica: http://concellodesalvaterra.sedelectronica. gal/. Perfil do Contratante do Concello de Salvaterra de Miño integrado na Plataforma de Contratos Públicos de Galicia (www.contratosdegalicia. gal) Poderán obter documentación e información ata o día de finalización do prazo de presentación de ofertas. Tlf: (986)658126/986658082. Fax: (986)658360. As proposicións deberán ser entregadas no Rexistro de Licitacións (Secretaría Xeral) en man en horario de 9:00 a 14:00 horas no prazo de 30 días naturais, contados a partir do día seguinte ó da publicación do anuncio e dos pregos no BOP de Pontevedra, de conformidade co sinalado no artigo 96.4 da LPAP. Os pregos de condicións serán publicados no perfil do contratante do Concello de Salvaterra de Miño. Poderá publicarse, asimismo, aquela outra información ou documentación que sexa necesaria ou conveniente. Son os establecidos na claúsula 2.7 do prego de cláusulas administrativas particulares. Véxanse as bases que rexen o contrato. O día de apertura de proposicións fixarase no perfil de contratante ou Taboleiro de Anuncios do Concello cunha antelación de, cando menos, 2 días ó da súa celebración. A ALCALDESA. DOCUMENTO ASINADO ELECTRÓNICAMENTE NA MARXE
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DE DOUS POSTOS DE CONSERVADOR/A-RESTAURADOR/A (CE2021N)
ADMINISTRACIÓN LOCAL — Provincial — Deputación Provincial (Persoal, oposicións, 28/03/2022)

Expediente 2021060059 Asunto Relación provisional de persoas aspirantes admitidas e excluidas do proceso selectivo de dous postos de Conservador/a-restaurador/a correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N) Trámite Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.234, 2 de decembro de 2021, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N), RESOLVO aprobar a lista provisional de persoas aspirantes admitidas e excluídas no proceso de selección de dous postos de Conservador/a-restaurador/a, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial.
CONVOCATORIA PARA A PROVISIÓN INTERINA DE 1 AXUDANTE ELECTRICISTA, PERSOAL FUNCIONARIO INTERINO
ADMINISTRACIÓN LOCAL — Municipal — Estrada, A (Persoal, oposicións, 11/11/2022)

Mediante resolución de Alcaldía nº 2022-1594 de data 24.10.2022, aprobáronse as Bases para a provisión interina dunha praza de Axudante electricista. A devandita praza está integrada na Escala de Administración Especial, Subescala Servizos Especiais, pertencente ao grupo de clasificación profesional: agrupacións profesionais sen requisito de titulación. As solicitudes deberán presentarse preferentemente por vía electrónica, a través da sede electrónica https://aestrada.sedelectronica. gal/info.0 ou por calquera dos procedementos que prevé o artigo 16 da Lei 39/2015, de 1 de outubro de 2015, do Procedemento Administrativo Común das Administracións Pública. As instancias dirixiranse ao Sr. Alcalde de Excmo. Concello da Estrada, e presentaranse no prazo de dez días naturais, que comenzarán a contar desde o día seguinte ao da publicación deste anuncio no BOPPO. As Bases do proceso selectivo publicaranse íntegramente no taboleiro de anuncios da Sede Electrónica, na web municipal e no Portal de Transparencia. A Estrada, 24 de outubro de 2022 O ALCALDE José C. López Campos
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS- CRÉDITO EXTRAORDINARIO E SUPLEMENTO DE CRÉDITO Nº5-P/2022
ADMINISTRACIÓN LOCAL — Municipal — Lalín (Presupostos e cadros de persoal, 28/06/2022)

Esgotado o prazo de exposición ao público doexpediente de modificación de créditos- Crédito Extraordinario e Suplemento de Crédito Nº5-P/2022 (Expte.2307/2022), aprobadopolo Pleno desta Corporación en sesión ordinaria celebrada o día 27demaiodo presente ano sen que se presentara reclamación alguna contra domesmo, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda doxeito seguinte: O que se fai público para xeral coñecemento e efectos. Lalín,23dexuñode 2022.—A Concelleira de Facenda, Mª Paz Pérez Asorey DOCUMENTO ASINADO DIXITALMENTE
APROBACIÓN DEFINITIVA DA MODIFICACIÓN DO CADRO DE PERSOAL
ADMINISTRACIÓN LOCAL — Municipal — Silleda (Presupostos e cadros de persoal, 09/12/2022)

O Pleno do Concello de Silleda, na sesión celebrada o 26 de maio de 2022, aprobou inicialmente a modificación do Cadro de Persoal do Concello de Silleda. No Boletín Oficial da Provincia de Pontevedra nº 103, de data 31 de maio de 2022, publicouse o anuncio de exposición ao público, por un período de 15 días contados a partir do seguinte á publicación, presentándose reclamacións durante o prazo conferido ao efecto. O Pleno do Concello de Silleda, na sesión celebrada o 24 de novembro de 2022 acordou: Primeiro: Estimar as alegacións presentadas por Julia Carolina Bounouar El Kallachi e Ana Iris Paraschivoiu Balmon, Jesus Felipe Villacorta Adamez, Gifty Catinean Arcos y CSIF, por coherencia coa aprobación definitiva da RPT e desestimar as restantes nos termos que se desestimaron en dito expediente, quedando o cadro de persoal do seguinte xeito: Recursos: Contra a modificación do cadro de persoal, que agota a vía administrativa, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nos 2 meses contados dende o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. Silleda, na data da sinatura electrónica. O ALCALDE Asdo. Manuel Cuiña Fernández
EXPOSICIÓN PÚBLICA CONTA XERAL 2021
ADMINISTRACIÓN LOCAL — Municipal — Nigrán (Presupostos e cadros de persoal, 26/04/2022)

Informada pola Comisión Especial de Contas o día 18 de abril de 2022 a Conta Xeral do Concello de Nigrán correspondente ao ano 2021, cumprindo o establecido no artigo 212.3 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, exponse ao público a Conta citada polo prazo de quince días e oito mais durante os que os interesados poderán presentar reclamacións, reparos ou observacións á Conta Xeral. Nigrán, 18 de abril de 2022 O ALCALDE Juan Antonio González Pérez
NOMEAMENTO DE FUNCIONARIOS/AS CORRESPONDENTE A OFERTA PÚBLICA DE EMPREGO 2019 DO CONCELLO DE SANXENXO, ADMINISTRACIÓN XERAL, SUBESCALA ADMINISTRATIVO/A.
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 09/12/2022)

Por resolución da Alcaldía, do 25 de novembro de 2022, nomeouse funcionarios administrativos do Concello de Sanxenxo a: Dna Teresa de Jesús Lorenzo Corcoba, con DNI 3*2**39*-G, para a cobertura en propiedade dunha praza de ADMINISTRATIVA, pertencente á Escala de Administración Xeral, subescala Administrativa, encadrada no grupo C, subgrupo C1. Dna Teresa Amado Moldes, con DNI 3*2**01*-D, para a cobertura en propiedade dunha praza de ADMINISTRATIVA, pertencente á Escala de Administración Xeral, subescala Administrativa, encadrada no grupo C, subgrupo C1. Dna Susana Aguín Suárez, con DNI 7*8**38*-J, para a cobertura en propiedade dunha praza de ADMINISTRATIVA, pertencente á Escala de Administración Xeral, subescala Administrativa, encadrada no grupo C, subgrupo C1. Sanxenxo, documento asinado electrónicamente o marxe.
RELACIÓN PROVISIONAL DE PERSOAS ADMITIDAS E EXCLUIDAS DO PROCESO SELECTIVO DE TRES PRAZAS DE OFICIAL/A DE COCIÑA (CL2022F)
ADMINISTRACIÓN LOCAL — Provincial — Deputación Provincial (Persoal, oposicións, 03/06/2022)

Expediente: 2022015595 Asunto: Relación provisional de persoas admitidas e excluidas do proceso selectivo de tres prazas de Oficial/a de cociña, encadradas na escala de Administración especial, subescala servizos especiais, clase persoal de oficios e integradas no grupo C2 correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F) Trámite: Aprobación da relación provisional de persoas admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.57, 23 de marzo de 2022, correspondente á convocatoria para cubrir prazas vacantes no cadro de persoal funcionario da Deputación de Pontevedra, incluídos nas ofertas de emprego público dos anos 2019, 2020, 2021 e 2022 (CL2022F), RESOLVO aprobar a lista provisional de persoas aspirantes admitidas e excluídas no proceso de selección de tres prazas de Oficial/a de cociña, encadradas na escala de Administración especial, subescala servizos especiais, clase persoal de oficios e integradas no grupo C2, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe
CALENDARIO FISCAL DO MUNICIPIO CORRESPONDENTE AO EXERCICIO 2022
ADMINISTRACIÓN LOCAL — Municipal — Mos (Outros documentos, notificacións e informacións públicas, 04/01/2022)

O Pleno deste Concello, en sesión ordinaria celebrada o día 27/12/2021, acordou a APROBACIÓN DO CALENDARIO FISCAL do municipio correspondente ao exercicio 2022 (que estará a disposición dos interesados na sede electrónica deste Concello [http://mos.sedelectronica. gal]), en cumprimento do disposto nos artigos 24 e 25 do Regulamento Xeral de Recadación aprobado polo Real Decreto 939/2005, de 29 de xullo, nos termos que se expoñen a continuación: PRAZO DE PRESENTACIÓN DE SOLICITUDES DE DOMICILIACIÓN DO SISTEMA ORDINARIO (1 PAGO) OU DOMICILIACIÓN DO SISTEMA ESPECIAL DE PAGOS (2 FRACCIONES OU PAGOS): Se poderá presentar a solicitude de domiciliación ao lo longo de todo o exercicio, entendéndose que xurdirá efectos para o ano en curso, sempre que, para o IVTM se presentase antes do 06/05/2022 e para a Taxa de Lixo e Vados se presentase antes do 23/09/2022. En caso de presentarse en datas posteriores as solicitudes teranse en conta para os exercicios 2023 e seguintes. O pagamento realizarse a través das entidades de crédito coas que se teña concertado a prestación do servizo de cobro que se sinalarán nos recibos que se emitan e, en todo caso, incluirá a lo menos dúas. DOCUMENTO ASINADO ELECTRONICAMENTE
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO (RPT)
ADMINISTRACIÓN LOCAL — Municipal — Marín (Presupostos e cadros de persoal, 05/05/2022)

O Pleno da Corporación en sesión ordinaria de data 21 de abril de 2022, adoptou acordo de aprobación inicial da modificación da Relación de Postos de Traballo (RPT), polo que, en cumprimento do establecido no artigo 202.2 da Lei 2/2015 de Emprego público de Galicia, exponse ó público na Secretaría Xeral do Concello, polo prazo de vinte (20) días hábiles, contados a partir do seguinte ó da publicación do presente anuncio no Boletín Oficial da Provincia de Pontevedra, co fin de que durante o mesmo poidan formularse as alegacións ou reclamacións que se consideren oportunas. De non presentarse reclamacións durante o indicado prazo considerarase definitivamente aprobado dito acordo. No caso de presentarse reclamacións o Pleno resolverá as mesmas adoptando, no seu caso, o acordo definitivo. Marín, 26 de abril de 2022 A ALCALDESA Asdo.- María Ramallo Vázquez. (DOCUMENTO ASINADO ELECTRÓNICAMENTE NA DATA DA FIRMA)
EXPOSICIÓN PÚBLICA DO PADRÓN DO PREZO PÚBLICO POLA PRESTACIÓN DO SERVIZO DE AXUDA NO FOGAR, ABRIL 2022
ADMINISTRACIÓN LOCAL — Municipal — Valga (Recadación, 15/06/2022)

Por Resolución da alcaldía aprobouse a liquidación correspondente ao prezo público pola prestación do servizo de axuda no fogar de abril de 2022. De conformidade co previsto no artigo 12 do Real Decreto Lexislativo 2/2004, en relación cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles ós contribuíntes suxeitos o seguinte: O período voluntario de cobranza será de dous meses, contados a partir do día seguinte á publicación deste anuncio no Boletín Oficial da provincia de Pontevedra. Se o vencemento coincide en día inhábil, entenderase prorrogado ao primeiro día hábil seguinte. O presente anuncio ten carácter de notificación colectiva ao abeiro do artigo 102 de Lei 58/2003, 17 de decembro, Xeral Tributaria. Para o cobro dos mesmos, os usuarios que teñan domiciliados os recibos, estes seranlles cargados nas contas bancarias respectivas. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos artigo 26, 28 e 161 da Lei 58/2003 Xeral Tributaria. Contra as débedas consignadas nos padrón contributivos e notificada colectivamente mediante este anuncio, os interesados poderán interpor os seguintes recursos: Asinado dixitalmente en data ao marxe O Alcalde, José Mª Bello Maneiro
DH. A36.73072 CONCESIÓN DUN CAUDAL DE AUGA Á COMUNIDADE DE REGANTES O CASAL-ROMAI, NO CONCELLO DE PORTAS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 03/06/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 11 de maio de 2022 e como resultado do expediente incoado para o efecto, outorgouse á Comunidade de Regantes O Casal-Romai unha concesión de 1692 m3 anuais de auga que procede dun manancial situado no lugar do Casal, na parroquia de Romai (San Xián) no concello de Portas (Pontevedra) con destino a rega. Santiago de Compostela, 12 de maio de 2022.-O xefe do Servizo de Tramitación Técnico-Administrativa do Dominio Público Hidráulico, Adriana Andrea Orellan Baldivieso.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS- SUPLEMENTO DE CRÉDITO Nº1-P/2022
ADMINISTRACIÓN LOCAL — Municipal — Lalín (Presupostos e cadros de persoal, 28/03/2022)

Esgotado o prazo de exposición ao público doexpediente de modificación de créditos-Suplemento de Crédito Nº1-P/2022(Expte.686/2022), aprobadopolo Pleno desta Corporación en sesión ordinaria celebrada o día 24defebreirodo presente ano sen que se presentara reclamación alguna contra do mesmo, considérase definitivamente aprobado, segundo o disposto nos artigos 169.1 do Real Decreto Lexislativo2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 23demarzode 2022.—A Concelleira de Facenda, Mª Paz Pérez Asorey DOCUMENTO ASINADO DIXITALMENTE
DH. W36.86475 LUCAS VILLAR CARRERA, SOLICITUDE DE AUTORIZACIÓN DE OBRAS NO LUGAR DE ABELAR NA PARROQUIA DE GONDOMAR (SAN BIEITO), CONCELLO DE GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 31/10/2022)

As obras solicitadas consisten na construción de vivenda unifamiliar de planta baixa e 156,80 m² de superficie total construída, do tipo modular compacta con cuberta plana, con cimentación de formigón armado e estrutura de madeira, peche de lindes e máis actuacións de urbanización do interior da parcela de referencia catastral 0824330NG2602S0001ZR, en zona de policía e a unha distancia de 31,86 m do leito dun regato innominado (IDCURSO=950140071900), no lugar de Abelar, parroquia de Chain, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe de negociado – Marcos Augusto Diouani Rigoni (Sinatura dixital)
APROBACIÓN INICIAL DO REGULAMENTO DE USO DA PISCINA MUNICIPAL
ADMINISTRACIÓN LOCAL — Municipal — Porriño, O (Ordenanzas e Regulamentos, 08/08/2022)

O Pleno da Corporación municipal na sesión ordinaria de data 27 de xullo de 2022, aprobou inicialmente o Regulamento de uso da piscina municipal. O acordo se somete exposición pública durante un prazo de 30 días mediante publicación no boletín oficial da provincia e taboleiro de edictos do concello, para que os interesados poidan examinar o expediente e presentar as reclamacións que estimen oportunas. En caso de non presentarse reclamacións se entenderá definitivamente adoptado o acordo, ata entón provisional, sen necesidade de novo acordo plenario. O Porriño, a 29 de xullo de 2022.-O Alcalde, Manuel Alejandro Lorenzo Alonso.
EXPOSICIÓN PÚBLICA E COBRANZA EN PERÍODO VOLUNTARIO DA LISTA COBRATORIA DO PREZO PÚBLICO POLA PRESTACIÓN DOS SERVIZOS DE AXUDA NO FOGAR POR LIBRE CONCORRENCIA CORRESPONDENTE AO MES DE OUTUBRO DE 2022
ADMINISTRACIÓN LOCAL — Municipal — Porriño, O (Recadación, 26/12/2022)

Pola Alcaldía do concello do Porriño aprobouse en data 13 de decembro de 2022 o decreto número 2022-3069 cuxa parte resolutiva di: “Primeiro.- Aprobar a seguinte lista cobratoria relativa ao prezo público pola prestación do servizo de axuda no fogar por libre concorrencia, correspondente ao mes de outubro, e polo importe total de 811,91 € pasando o seu cobro por domiciliación bancaria: (.) Segundo.- Notificar esta resolución colectivamente mediante a publicación de anuncio no Boletín Oficial da Provincia, así como a través de edicto no taboleiro municipal polo prazo dun mes. Este anuncio terá carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. Durante o prazo dun mes, a partir do día seguinte ao da publicación do anuncio no boletín oficial da provincia, os interesados poderán examinar o listado e interpor recurso de reposición no prazo dun mes a contar desde o día seguinte ao da finalización do período de exposición pública, previo ao recurso contencioso administrativo, de acordo co estipulado no artigo 14.2 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais TERCEIRO.- Establécese como período voluntario de cobranza o período comprendido entre a data de aprobación do citada lista cobratoria e a data en que transcorran dous meses desde o día seguinte ao da publicación do presente anuncio no boletín oficial da provincia. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, xuros e demais conceptos que correspondan, de acordo co disposto na Lei 58/2003 Xeral Tributaria e no artigo 46.3 do Real decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais.” Así o manda e asina dixitalmente no Porriño na data indicada á marxe.
APROBACIÓN DEFINITIVA DO EXPEDIENTE DE MODIFICACIÓN DE CRÉDITOS Nº 12/2022, MEDIANTE CRÉDITO EXTRAORDINARIO Nº 1/2022
ADMINISTRACIÓN LOCAL — Municipal — Tui (Presupostos e cadros de persoal, 16/05/2022)

Transcorrido o prazo de exposición regulamentario (BOP nº 72, do 13 de abril do 2022), de acordo co preceptuado no RDL 2/2004, do 05.03 do Texto Refundido da Lei Reguladora das Facendas Locais, sen que se presentase reclamación ningunha, considérase definitivamente aprobado o Expediente de Crédito Extraordinario nº 1/2022 (Modificación de Créditos 12/2022, aprobado polo Pleno en sesión ordinaria do 31 de marzo do 2022; e unha vez incluída a devandita Modificación, disponse a súa publicación no BOP. Contra a devandita aprobación, poderán os interesados interpor, se así o estiman, recurso contencioso-administrativo, o cal non suspenderá por si só a obriga e efectividade do devandito expediente ao abeiro do que preceptúa o 171 do RDL 2/2004. Tui. O Alcalde, Enrique Cabaleiro González Documento asinado dixitalmente á marxe.
PADRÓN FISCAL SERVICIO DE ABASTECEMENTO, SANEAMENTO E DEPURACIÓN DE AUGAS 1º TRIMESTRE 2022
ADMINISTRACIÓN LOCAL — Municipal — Bueu (Recadación, 06/04/2022)

Por decreto da Alcaldía – Presidencia aprobóuse o padrón fiscal presentado por AQUALIA do servicio de abastecemento, saneamento e depuración de augas do Concello de Bueu correspondente ó 1º trimestre do exercicio 2022. Por un importe total de CENTO CORENTA E CINCO MIL CENTO SETENTA EUROS CON SESENTA CENTIMOS (145.170,60 €), sendo o periodo voluntario de cobro desde o día 12 de Abril de 2022 ó 13 de Xuño de 2022, ámbolos dous inclusive de conformidade co previsto nos arts.12 do Texto Refundido da Lei Reguladora das Facendas Locais e 62.3 da Lei Xeral Tributaria. Procédese á exposición pública de dito Padrón durante o plazo de quince días a partir da publicación do anuncio de cobro no Boletín Oficial da Provincia, plazo durante o cal dito padron estará á disposición dos interesados no Concello e nas oficinas de Aqualia para que podan examinalo e presentar cantas reclamaciones estimen oportunas. Contra o acto de aprobación do Padrón podrá interponerse recurso de reposición ante o Alcalde-Presidente no plazo dun mes a contar desde o seguinte ó da finalización do período de exposición pública do Padrón, de conformidade ó lo previsto no artígo 14.2 do Real Decreto Lexislativo 2/2004, do 5 de marzo, polo que se aproba o Texto Refundido de la Ley reguladora das Facendas Locais A repercusión do canon de auga poderá ser obxecto de reclamación económico-administrativa ante a ante o órgano económico – administrativo da Comunidade Autónoma de Galicia (Xunta Superior de Facenda–Consellería de Facenda) no prazo dun mes dende que se entenda producida a notificación mediante a publicación do anuncio de aprobación no Boletín Oficial da Provincia do padrón. A falta de pagamento no período voluntario do sinalado canon dá auga dá Xunta de Galicia suporá a esixencia do canon de auga directamente ao contribuínte pola vía de constrinximento pola consellería competente en materia de facenda da Xunta de Galicia, consonte co disposto no artigo 49.7 do Decreto 136/2012 do 31 de maio, polo que se aproba o Regulamento do canon da auga e do coeficiente de vertedura a sistemas públicos de depuración de augas residuais. DOCUMENTO ASINADO DIXITALMENTE A MARXE
APROBACIÓN INICIAL EXPEDIENTE DE MODIFICACIÓN DE CRÉDITOS Nº 26/2022–SUPLEMENTO DE CRÉDITO Nº 4/2022
ADMINISTRACIÓN LOCAL — Municipal — Tui (Presupostos e cadros de persoal, 11/07/2022)

Aprobado inicialmente polo Pleno da corporación, en sesión ordinaria de data 30 de xuño de 2022, o Expediente de Modificación de Créditos nº 26/2022–Suplemento de Crédito nº 4/2022, con cargo ao Remanente Líquido de Tesourería para gastos xerais, exponse ao público ao abeiro do artigo 177.2 e 169 do R. D. Lexislativo.2/2004, do 5 de marzo, polo que se aproba o Texto Refundido da Lei Reguladora das Facendas Locais, no departamento de intervención do Concello, mediante edicto publicado no Boletín Oficial da Provincia de Pontevedra e no Taboleiro de Edictos da Sede Electrónica deste Concello por un período de quince días hábiles, contados a partir do seguinte ao da publicación deste anuncio no BOP, para que os interesados poidan examinar o expediente e presentar as reclamacións que estimen oportunas. O devandito expediente considerarase definitivamente aprobado de non presentarse reclamacións ao mesmo. Tui, O Alcalde, Enrique Cabaleiro González. Documento asinado dixitalmente á marxe
DH. A36.64762 CONCESIÓN DUN CAUDAL DE AUGA A RICARDO CARRAGAL BUGALLO, NO CONCELLO DE PONTEVEDRA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 15/11/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 27 de xullo de 2022 e como resultado do expediente incoado para o efecto, outorgouse a Ricardo Carragal Bugallo unha concesión de 304,50 m3 anuais de auga que procede dun pozo situado no lugar das Pontes, na parroquia de Bora (Santa Mariña), no concello de Pontevedra (Pontevedra) con destino a uso doméstico. Santiago de Compostela, 25 de outubro de 2022 O xefe do Servizo de Tramitación Técnico-Administrativa do Dominio Público Hidráulico Pep Tigasi Isfaoui
DH. A36.79704 NOVACIÓN DA CONCESIÓN DUN CAUDAL DE AUGA A JOSÉ MANUEL ALVARELLOS ALEJANDRO, NO CONCELLO DE CALDAS DE REIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 28/12/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 9 de setembro de 2022 e como resultado do expediente incoado para o efecto, outorgouse a Leiza Carbones Treig a oportuna novación de concesión para aproveitar 1178,13 m3 anuais de auga que procede dun manancial situado no lugar de Pedreira, na parroquia de Caldas de Reis (San Tome e Santa María), no concello de Caldas de Reis (Pontevedra), con destino a rega. Santiago de Compostela, 16 de decembro de 2022 O xefe do Servizo de Tramitación Técnico-Administrativa do Dominio Público Hidráulico Faustino Jose Muneta De Irizar
DH. A36.55214. SOLICITUDE DE OLGA BOUZAS GALINDO E./R. DA CCRR REGA OSCURA DE CONCESIÓN DUN CAUDAL DE AUGA PROCEDENTE DO LUGAR DE MIRÓN, TOURÓN (PONTE CALDELAS)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/01/2022)

Ronald David Algueta Shakeel, co DNI ****8552, en representación da Comunidade de Regantes de Rega Oscura, co NIF ****3534, solicita de Augas de Galicia a concesión dun caudal de auga de 8240,40 m 3 /ano, procedente de dous mananciais, no lugar de Mirón, parroquia de Tourón, no concello de Ponte Caldelas(Pontevedra), con destino a rega e uso gandeiro. Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCRR Rega Oscura CAUDAL: 8240,40 m 3 /ano DESTINO: rega e uso gandeiro ORIXE: 2 mananciais na parc.107, pol.2 do catastro de Ponte Caldelas LUGAR: Mirón PARROQUIA: Tourón CONCELLO: Ponte Caldelas A auga do primeiro manancial condúcese ata arqueta de captación do segundo para continuar a caseta situada a uns 1700 m, na parc.1939, pol.63 do catastro de Cerdedo-Cotobade. A caseta contén 14 depósitos dos que parten tubaxes individuais cara as parcelas propiedade dos comuneiros/as no lugar da Fontenova, Almofrei (Cerdedo-Cotobade), para rega destas e uso gandeiro. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Ponte Caldelas e Cerdedo-Cotobade ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DA MODIFICACIÓN DO REGULAMENTO DE PROTOCOLO, CERIMONIAL, HONRAS E DISTINCIÓNS
ADMINISTRACIÓN LOCAL — Municipal — Ponteareas (Ordenanzas e Regulamentos, 07/07/2022)

O Pleno da Corporación Municipal, en sesión ordinaria levada a cabo o 26 de abril de 2022, acordou aprobar inicialmente a modificación do Regulamento de Protocolo, Cerimonial, Honras e Distincións do Concello de Ponteareas No Boletín Oficial da Provincia de Pontevedra nº 88, do 9 de maio de 2022, publicouse o anuncio da aprobación inicial, sometendo o expediente a un período de información pública e audiencia, por prazo de trinta días hábiles, a contar dende o seguinte á publicación para a presentación de reclamacións e suxestións. De conformidade co artigo 49 da Lei 7/1985, do 2 de abril, reguladora das bases do réxime local, ao non terse presentado alegación ou reclamación algunha, enténdese aprobada definitivamente a modificación da ordenanza. Segundo o estabelecido no artigo 70.2 da Lei 7/1985 do 2 de abril, publícase o texto íntegro da modificación, coa seguinte redacción: 1. A proposta do alcalde/sa ou dunha concelleiro/a da Corporación Municipal ante a Xunta de Portavoces da mesma, acordarase realizar un acto de homenaxe a un Alcalde/sa ou Exalcalde/sa finado/a da época democrática actual, previo acordo coa familia, organizado no prazo estimado dun ano.2. O acto pode consistir en intervencións orais compartido con actuación musicais, poéticas, manifestacións artísticas ou calquera outra que poña en valor a figura da persoa homenaxeada, sempre nun marco de respecto a súa persoa e cargo anterior.3. Será considerado un único acto institucional, polo tanto aplicarase o establecido no artigo 8 do Regulamento de Honras do Concello de Ponteareas vixente. A entrada en vigor da modificación producirase no prazo de 15 días hábiles, contados dende a publicación do texto íntegro do acordo no BOP. Contra o acordo de aprobación definitiva, as persoas interesadas poderán interpor, ante a Sala do Contencioso- Administrativo do Tribunal Superior de Xustiza de Galicia, o recurso contencioso-administrativo no prazo de dous meses, contados a partir do día seguinte ao da publicación do anuncio no BOP. O secretario municipal Santiago Ivan Grace Eguagie De conformidade co artigo 3.2 j) do Real Decreto 128/2018, de 16 de marzo, polo que se regula o réxime xurídico dos funcionarios de administración local con habilitación de carácter nacional (Documento asinado electronicamente)
APROBACIÓN ORZAMENTO MUNICIPAL
ADMINISTRACIÓN LOCAL — Municipal — Tomiño (Presupostos e cadros de persoal, 31/01/2022)

O Pleno da Corporación, en sesión ordinaria celebrada o día 27 de decembro de 2021, acordou a aprobación inicial do Orzamento Xeral deste Concello para o exercicio 2022, publicado no BOP de 30 de decembro de 2021. Ó non presentarse reclamacións durante o período de exposición pública, considérase definitivamente aprobado ó elevarse a definitivo o acordo de aprobación inicial, ó abeiro do disposto no artigo 169.1 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. En cumprimento do artigo 169.3 do Real Decreto Lexislativo 2/2004, de 5 de marzo, faise público resumido por capítulos, que ascende tanto no Estado de Gastos coma no de Ingresos a 8.130.000,00 €, co seguinte resumo por capítulos: O que se publica de conformidade co disposto no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, para coñecemento e efectos. A Alcaldesa, Sandra González Álvarez. Documento firmado dixitalmente.
DH. W36.81898 RODRIGO CERVIÑO RODRÍGUEZ, SOLICITUDE DE LEGALIZACIÓN DE OBRAS NO LUGAR DE BUÍÑA, PARROQUIA DE TEIS (SAN SALVADOR), VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/05/2022)

As obras solicitadas consisten na reforma, ampliación e reestruturación de edificación destinada a vivenda unifamiliar con semisoto e dúas alturas e media ata acadar unha superficie total construída de 294,9 m², derribo de edificación auxiliar de 35 m² de superficie e máis execución de lousa de formigón de 90 m² para acceso a garaxe, en parcelas de referencia catastral 6789203NG2768N0001GS e 6789204NG2768N0001QS, en zona de policía e a unha distancia de 38,26 m do leito do rego de Pugariño (idcurso=1003797392), no Camiño Buíña nº3, parroquia de Teis, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial – Alberto Bosquet Herreros (Sinatura dixital)
DH. A36.80210 TRANSFERENCIA DE TITULARIDADE E NOVACIÓN DA CONCESIÓN DUN CAUDAL DE AUGA A MARÍA LILIA TARRÍO NOYA, NO CONCELLO DE SILLEDA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/06/2022)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 12 de maio de 2022 e como resultado do expediente incoado para o efecto, outorgouse a Harutyun Caimons Alonso Villalobos a transferencia de titularidade e novación de concesión para o aproveitamento de 4100 m3 anuais de auga que procede dun manancial no lugar de Bazar, na parroquia de Abades (Santa María), no concello de Silleda (Pontevedra), con destino a uso gandeiro. Santiago de Compostela, 6 de xuño de 2022 O xefe do Servizo de Tramitación Técnico-Administrativa do Dominio Público Hidráulico Diego Eugenio Maganto Chahlaoui
CORRECCIÓN DE ERROS NA DELEGACIÓN DA ALCALDÍA NO LEVANTAMENTO DE ACTAS PREVIAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 30/11/2022)

Expediente núm.: 200/2017 Asunto: Delegación das funcións da Alcaldía. Corrección de erros Fago pública a resolución da Alcaldía que se transcribe: Observouse erro no Decreto da Alcaldía 2022-0984 do 21 de novembro, no que delega a súa comparecencia no acto de levantamento de actas previas Onde di: Delegar a comparecencia no acto de levantamento de actas previas das leiras afectas polas obras “Mellora da seguranza viaria e mobilidade peonil na EP 0104 Ramal Igrexa de Figueirido (Concello de Vilaboa)”, que terá lugar na Casa do Concello os días 21 e 22 de novembro de 2022 ás 9:30 horas, na primeira tenente de alcalde, Dª María Canosa Otero. Debe dicir: Delegar a comparecencia no acto de levantamento de actas previas das leiras afectas polas obras “Mellora da seguranza viaria e mobilidade peonil na EP 0104 Ramal Igrexa de Figueirido (Concello de Vilaboa)”, que terá lugar na Casa do Concello, para os días 21 e 23 de novembro de 2022 ás 9:30 horas, na primeira tenente de alcalde, Dª María Canosa Otero. Visto o establecido no artigo 109.2 da Lei 39/2015 “As administracións públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos.” No exercicio das atribucións conferidas polo artigo 21 da lei 7/1985 do 2 de abril, PRIMEIRO. Rectificar o erro material observado no referido Decreto. SEGUNDO. Notificalo aos interesados e publicalo no BOPPO e no taboleiro de edictos do concello. DOCUMENTO ASINADO ELECTRONICAMENTE
RELACIÓN PROVISIONAL DE PERSOAS ASPIRANTES ADMITIDAS E EXCLUÍDAS DO PROCESO SELECTIVO DE DÚAS PRAZAS DE ANALISTA DE LABORATORIO, ENCADRADAS NA ESCALA DE ADMINISTRACIÓN ESPECIAL, SUBESCALA TÉCNICA, CLASE AUXILIAR (CE2021N)
ADMINISTRACIÓN LOCAL — Provincial — Deputación Provincial (Persoal, oposicións, 31/03/2022)

Expediente 2022007125 Asunto Relación provisional de persoas aspirantes admitidas e excluidas do proceso selectivo de dúas prazas de Analista de laboratorio, encadradas na escala de Administración especial, subescala técnica, clase auxiliar correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N) Trámite Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.234, 2 de decembro de 2021, correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, oferta do ano 2018 (CE2021N), RESOLVO aprobar a lista provisional de persoas aspirantes admitidas e excluídas no proceso de selección de dúas prazas de Analista de laboratorio, encadradas na escala de Administración especial, subescala técnica, clase auxiliar, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinada dixitalmente á marxe
APROBACIÓN INICIAL MODIFICACIÓN DE CRÉDITO MEDIANTE SUPLEMENTO DE CRÉDITO NUMERO SC 1/2022, E APERTURA PERIODO DE EXPOSICIÓN PUBLICA.
ADMINISTRACIÓN LOCAL — Municipal — Entidade Local Menor de San Juan de Chenlo (O Porriño) (Presupostos e cadros de persoal, 20/04/2022)

Modificación orzamentaria número SC 1/2022, mediante suplemento de crédito, e recoñecemento extraxudicial de crédito en favor de diversos acredores por importe de 3.265,25 euros. A Xunta Veciñal desta entidade local, reunida con data 12 de abril de 2022, aprobou inicialmente o expediente de modificación orzamentaria mediante suplemento de crédito SC 1/2022, e recoñecemento extraxudicial de crédito por importe de 3.265,25 euros. De conformidade co disposto no artigo 169.1, por remisión do 177.2, do Real Decreto 2/2004, do 5 de marzo polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días a contar dende o seguinte á inserción deste anuncio no Boletín Oficial da Provincia, para que a persoas interesadas, poidan examinar o expediente e presentar as reclamacións que estimen oportunas. De non presentaren reclamacións no prazo indicado, a modificación considerarase definitiva, entrando en vigor unha vez publicado o resumo por capítulos resultante. O Alcalde – Pedáneo, asinado dixitalmente na marxe, na data que figura.
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 06/04/2022)

Por decreto da alcaldía da alcaldía de data 01.04.2022 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia o día 01.04.2022, 1. Delegar en D. Enric Joan Robert Francis Osaro Farray, en canto 1º Tenente de alcalde, a alcaldía o día 01.04.2022.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo-Cotobade (Asinado dixitalmente á marxe) O alcalde Jorge Cubela López Documento asinado dixitalmente á marxe
EXPOSICIÓN PÚBLICA DOS ESTATUTOS DA COMUNIDADE DE USUARIOS DE AUGAS DE COUSO
SECCIÓN NON OFICIAL —  — Comunidade de Usuarios de Augas do Couso (Outros documentos, notificacións e informacións públicas, 03/01/2022)

O que suscribe Don AARON BARBERIA LOPEZ BRIONES con DNI XXXXXXXXX, veciño do Lugar de Couso nº 42, pertencente ao concello de Campo Lameiro (Pontevedra). Actuando como Presidente da Comunidade de Usuarios de Augas de Couso, pola presente comunico a todos/as os partícipes da Comunidade, que as Ordenanzas e Reglamentos da Comunidade (Estatutos), estarán expostos ao público no Concello de Campo Lameiro durante un prazo de trinta días (30), a contar dende a publicación da presente nota-anuncio no Boletín Oficial da Provincia de Pontevedra (BOP) para que estes poidan ser examinados e prestar as alegacións que se estimen oportunas. Couso, a 23 de Decembro de 2021 Asdo. Enrique González Gómez
APROBACIÓN CAMBIO DE USO PARCELA AVDA. MARIÑA 21 PARA FUTURO CENTRO SAÚDE
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 25/01/2022)

De conformidade co establecido no artigo 82 da Lei 2/2016, de 10 de febreiro, do solo de Galicia, publícase o presente acordo no Diario Oficial de Galicia e no Boletín Oficial da Provincia. Contra este acordo que pon fin á vía administrativa, poderase interpor recurso contencioso-administrativo no prazo de dous meses a contar dende o día seguinte da última publicación deste anuncio no DOG ou no BOP, perante o Tribunal Superior de Xustiza de Galicia, sen prexuízo de calquera outro recurso ou acción que coiden oportuno. Vilagarcía de Arousa O Alcalde Alberto Varela Paz
PAGAMENTO DO XUSTIPREZO DO XURADO POR EXPROPIACIÓN PARA A OBRA DE CLAVE: PO/17/140.06, NO CONCELLO DE NIGRÁN
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 03/03/2022)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xustiprezo do xurado dos bens e dereitos afectados polas obras: “ Mellora da seguridade viaria (MSV) no contorno de treitos de concentración de accidentes (TCA) na estrada PO-552, puntos quilométricos 10+600 a 13+800 ”, de clave: PO/17/140.06, no concello de Nigrán, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, 23 de febreiro de 2022. O xefe do Servizo Eliska Gaelle Beguiristain Palero